أحمد عصيد (بلأمازيغية: ⵃⵎⴰⴷ ⵄⴰⵚⵉⴹ) هوا كاتب و شاعر أمازيغي مغربي و باحث فالتقافة لأمازيغية وناشط حقوقي. تزاد ف تارودانت عام 1961، شد لإجازة ف لفلسفة من كلية الآداب ولعلوم الإنسانية برباط عام 1984، وفعام 1988 قدر يتخرج من كلية عولوم التربية. كان خدم ؤستاد د تعليم تاناوي، و بدا النشر عام 1979 فاش دار قصيدا ديالتو "البدء، غدا يولد" بجريدة لمحرر. ف2016 جاوه تهديدات بلقتيل من عند داعش اللي حطّوه فالليستة لكحلة ديالهوم اللي كاتخص الشخصيات ديال لمغريب، من مورا تلت سنين ما جاوه تهديدات خرين بزاف دلمرات. تزاد أحمد عصيد عام1961 بقريا سميتها "تاورميت" بمنطقا د "إدوسكا أوفلا"، بإقليم تارودانت ب لمغريب. تعلم ف لقريا ديالتو منين كان صغير مبادئ د لحرية ولمساواة وتقسيم لعمل، قرا ف مدينة لقنيطرة ما بين عام 1965 و 1980 و فيها خدا لباكالوريا بتاناويا التقدم، و جاب نقطا لولا ف إقليم القنيطرة و خاد عليها جائزا تقديرية من لمندوبية لوزارة التربية لوطنية بلإقليم. كمل قرايتو بالتعليم لعالي برباط ف شعبة لفلسفة و السوسيولوجيا. وتخرج من كلية لعلوم التربية ستاد د لفلسفة عام 1988. دراسات في الأدب الأمازيغي. رّباط: المعهد الملكي للثقافة الأمازيغية. 2015.